Avis juridique important

|

32002B0450

2002/450/EY: Euroopan parlamentin päätös, tehty 10 päivänä huhtikuuta 2002 vastuuvapaudesta Euroopan elin- ja työolojen kehittämissäätiön hallintoneuvostolle talousarvion toteuttamisesta varainhoitovuonna 2000

Virallinen lehti nro L 158 , 17/06/2002 s. 0055 - 0058

Euroopan parlamentin päätös,tehty 10 päivänä huhtikuuta 2002,vastuuvapaudesta Euroopan elin- ja työolojen kehittämissäätiön hallintoneuvostolle talousarvion toteuttamisesta varainhoitovuonna 2000(2002/450/EY)EUROOPAN PARLAMENTTI, joka- ottaa huomioon tilintarkastustuomioistuimen kertomuksen Euroopan elin- ja työolojen kehittämissäätiön tilinpäätöksestä ja hallinnosta 31. joulukuuta 2000 päättyneenä varainhoitovuonna sekä keskuksen vastaukset (C5-0126/2002)(1),- ottaa huomioon 5. maaliskuuta 2002 annetun neuvoston suosituksen (C5-0122/2002),- ottaa huomioon EY:n perustamissopimuksen 276 artiklan,- ottaa huomioon työjärjestyksen 93 artiklan ja liitteen V,- ottaa huomioon talousarvion valvontavaliokunnan mietinnön (A5-0101/2002),A. katsoo, että Euroopan elin- ja työolojen kehittämissäätiö (Dublinin säätiö) edistää parempien elin- ja työolojen suunnittelua ja luomista toimilla, joilla on tarkoitus kehittää ja levittää tätä kehitystä tukevaa tietämystä noudattamalla seuraavia kuutta keskipitkän aikavälin tutkimuspainopistettä: työllistämiskäytäntö, työntekijöiden osallistuminen, yhtäläiset mahdollisuudet, sosiaalinen yhteenkuuluvuus, terveys ja hyvinvointi sekä kestävä kehitys,B. ottaa huomioon, että 14. heinäkuuta 1998 annettujen menettelysääntöjen mukaisesti työllisyys- ja sosiaaliasioiden valiokunta valvoo Dublinin säätiötä, joka sai vuonna 2000 14,7 miljoonaa euroa vuosittaista tukea,C. ottaa huomioon, että Euroopan parlamentti myönsi 4. huhtikuuta 2001(2) säätiön hallintoneuvostolle vastuuvapauden talousarvion toteuttamisesta varainhoitovuonna 1999 ja- pyysi säätiötä teettämään ulkopuolisen arvioinnin, jossa tarkasteltaisiin, kuinka tärkeimmät eturyhmät arvioivat säätiötä ja millaiset vaikutukset säätiön toiminnalla on,- kehotti esittämään toimintasuunnitelman ennen vuoden 2001 loppua,- kehotti arvioimaan Euroopan elin- ja työolojen kehittämissäätiön ja Euroopan työturvallisuus- ja työterveysviraston nykyistä yhteistyötä ja analysoimaan näiden kahden viraston yhdistämisen edut ja haitat,D. katsoo, että tilintarkastustuomioistuin on saanut riittävän varmuuden siitä, että 31. joulukuuta 2000 päättyneen varainhoitovuoden tilinpäätös on luotettava ja tilien perustana olevat toimet kaiken kaikkiaan lailliset ja asianmukaiset,1. panee merkille seuraavat luvut Euroopan elin- ja työolojen kehittämissäätiön tileistä:Varainhoitovuosi 2000>TAULUKON PAIKKA>Dublinin säätiö2. on huolissaan varainhoitovuodelta 2000 vuodelle 2001 siirrettyjen määrärahojen suuresta määrästä, sillä kyseessä on 3,6 miljoonaa euroa tai vastaavasti 25 prosenttia 14,4 miljoonan euron sitoumusmäärärahoista;3. toivoo, että säätiö valvoisi paremmin talousarvionsa toteutusta, niin että tavoitteena tulisi olla määrärahojen siirtojen ja peruutusten rajoittaminen minimiin ja sen tilanteen muuttaminen, jonka vuoksi suuri osa määrärahoista jää käyttämättä; ottaa huomioon tietokoneistetun suunnittelu-/valvontajärjestelmän käyttöönoton, parannukset tarjouskilpailujen menettelytapojen aikatauluissa ja hallintoneuvoston sen kokouksen ajankohdan muuttamisen (marraskuusta lokakuuhun), jolloin se hyväksyy vuosittaisen toimintaohjelman;4. ottaa huomioon säätiön vastaukset tilintarkastustuomioistuimen huomautuksiin, jotka koskevat puutteita käytetyissä kirjanpitojärjestelmissä; pitää tervetulleena asianmukaisen tietokoneistetun järjestelmän (EXACT-kirjanpitojärjestelmä) käyttöönottoa pääkirjanpidon ylläpitoa varten; kehottaa säätiötä ryhtymään toimenpiteisiin sen varmistamiseksi, että kaikki puutteet on korjattu, kun vuoden 2001 vastuuvapautta haetaan;5. pitää valitettavana, että säätiö jatkoi vuonna 2000 ennakkomaksujen liiallista käyttöä niin, että ennakkoina maksettiin vuonna 2000 yhä 18 prosenttia kaikista maksuista;6. pitää tervetulleena henkilöstön arviointiraportin valmistumista kahden vuoden ajalta 31. joulukuuta 2001 saakka ja sitä että lähes kaikissa arvioinneissa on käytetty henkilöstökertomuksia; pitää myönteisenä, että säätiö käytti komission laatimaa henkilöstöarviointiopasta ja paransi henkilöstöhallinto- ja tiedotusjärjestelyitä vuoden 2001 aikana;Ulkopuolinen arviointi7. ottaa huomioon, että hallintoneuvosto teki maaliskuussa 2000 toimeksiannon ulkopuolisesta arviointiraportista, jota se käsittelee kokouksessaan maaliskuussa 2002; vaatii viipymättä hyväksymään toimintasuunnitelman arviointiraportin suositusten toimeenpanosta ja pyytää, että Euroopan parlamentille toimitetaan kopio raportista ja toimintasuunnitelmasta;Euroopan parlamentti8. kehottaa toimivaltaisia valiokuntiaan tarkastelemaan uudelleen Euroopan elin- ja työolojen kehittämissäätiön ja Euroopan työturvallisuus- ja työterveysviraston välistä turvallisuus- ja terveyskysymyksiä koskevaa työnjakoa, jotta vältetään kaksinkertainen työ ja edistetään niiden toiminnan yhteisvaikutusta;9. huomauttaa, että vain pieneen osaan erillisvirastojen rahoitusta koskevia selvityksiä sovelletaan tällä hetkellä yksittäistä Euroopan parlamentin vastuuvapausmenettelyä; pyytää komissiota tekemään ehdotuksia kaikkien järjestöjen oikeusperustan tarkistuksesta, jonka tavoitteena on soveltaa yksittäistä vastuuvapausmenettelyä kaikkiin erillisvirastoihin;10. pitää tervetulleena työllisyys- ja sosiaalivaliokunnan pyrkimyksiä tarkistaa nykyisiä erityisvirastojen suhteen toimivaltaisten valiokuntien välistä yhteistyötä koskevia suuntaviivoja; katsoo, että suuntaviivojen tarkistamisen tulisi keskittyä seuraaviin näkökohtiin:- varmistaa toimivaltaisten valiokuntien asianmukaiset valvontajärjestelmät,- varmistaa talousarviomenettelyn seurattavuus,- vahvistaa keskinäistä tiedonantovelvollisuutta,- selventää asianmukaisten valiokuntien välisten vastuualueiden jakoa;Vastuuvapauden myöntämistä koskeva päätös11. myöntää tilintarkastustuomioistuimen kertomuksen perusteella vastuuvapauden Euroopan elin- ja työolojen kehittämissäätiön hallintoneuvostolle sen talousarvion toteuttamisesta varainhoitovuonna 2000;12. kehottaa puhemiestä välittämään tämän päätöksen Euroopan elin- ja työolojen kehittämissäätiön hallintoneuvostolle, neuvostolle, komissiolle ja tilintarkastustuomioistuimelle sekä julkaisemaan sen Euroopan yhteisöjen virallisessa lehdessä (L-sarja).PääsihteeriJulian PriestleyPuhemiesPat Cox(1) EYVL C 372, 28.12.2001, s. 53.(2) EYVL L 160, 15.6.2001, s. 32.


title: 2011/846/YUTP: Poliittisten ja turvallisuusasioiden komitean päätös ATALANTA/5/2011, annettu 16 päivänä joulukuuta 2011 , kolmansien valtioiden osallistumisen hyväksymisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), tehdyn poliittisten ja turvallisuusasioiden komitean päätöksen ATALANTA/2/2009 sekä osallistujien komitean perustamisesta Euroopan unionin sotilasoperaatiolle, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), tehdyn poliittisten ja turvallisuusasioiden komitean päätöksen ATALANTA/3/2009 muuttamisesta

text:
               17.12.2011

               FI

               Euroopan unionin virallinen lehti

               L 335/79

         POLIITTISTEN JA TURVALLISUUSASIOIDEN KOMITEAN PÄÄTÖS ATALANTA/5/2011,
   annettu 16 päivänä joulukuuta 2011,
   kolmansien valtioiden osallistumisen hyväksymisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), tehdyn poliittisten ja turvallisuusasioiden komitean päätöksen ATALANTA/2/2009 sekä osallistujien komitean perustamisesta Euroopan unionin sotilasoperaatiolle, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), tehdyn poliittisten ja turvallisuusasioiden komitean päätöksen ATALANTA/3/2009 muuttamisesta
   (2011/846/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, 10 päivänä marraskuuta 2008 hyväksytyn neuvoston yhteisen toiminnan 2008/851/YUTP (1) ja erityisesti sen 10 artiklan,
   ottaa huomioon poliittisten ja turvallisuusasioiden komitean päätöksen Atalanta/2/2009 (2) sekä poliittisten ja turvallisuusasioiden komitean päätöksen Atalanta/3/2009 (3) ja sen lisäyksen (4),
   sekä katsoo seuraavaa:

               (1)

               Euroopan unionin operaation komentaja piti joukkojen muodostamista käsittelevän kokouksen 16 päivänä joulukuuta 2008.

               (2)

               Serbian tekemän Atalanta-operaatioon osallistumista koskevan tarjouksen, Euroopan unionin operaation komentajan suosituksen ja Euroopan unionin sotilaskomitean lausunnon perusteella Serbian osallistuminen olisi hyväksyttävä.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan N:o 22 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan poliittisten ja turvallisuusasioiden komitean päätöksen Atalanta/2/2009 1 artikla seuraavasti:

      ”1 artikla
      Kolmansien valtioiden osallistuminen
      Joukkojen muodostamis- ja miehityskokousten sekä Euroopan unionin operaation komentajan ja Euroopan unionin sotilaskomitean suositusten perusteella hyväksytään Norjan, Kroatian, Montenegron, Ukrainan ja Serbian osallistuminen Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta).”

   2 artikla
   Korvataan poliittisten ja turvallisuusasioiden komitean päätöksen Atalanta/3/2009 liite tämän päätöksen liitteessä olevalla tekstillä.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 16 päivänä joulukuuta 2011.

            Poliittisten ja turvallisuusasioiden komitean puolesta

            Puheenjohtaja

         O. SKOOG

      (1)  EUVL L 301, 12.11.2008, s. 33.

      (2)  EUVL L 109, 30.4.2009, s. 52.

      (3)  EUVL L 112, 6.5.2009, s. 9.

      (4)  EUVL L 119, 14.5.2009, s. 40.

      LIITE

            ”LIITE

               LUETTELO 2 ARTIKLAN 1 KOHDASSA TARKOITETUISTA KOLMANSISTA VALTIOISTA

                        —

                        Norja

                        —

                        Kroatia

                        —

                        Montenegro

                        —

                        Ukraina

                        —

                        Serbia”.


title: Neuvoston päätös (EU) 2016/1080, annettu 27 päivänä kesäkuuta 2016, tiettyihin kansainvälisen oliivineuvoston puitteissa hyväksyttäviin päätöksiin unionin puolesta otettavasta kannasta

text:
               5.7.2016

               FI

               Euroopan unionin virallinen lehti

               L 179/33

         NEUVOSTON PÄÄTÖS (EU) 2016/1080,
   annettu 27 päivänä kesäkuuta 2016,
   tiettyihin kansainvälisen oliivineuvoston puitteissa hyväksyttäviin päätöksiin unionin puolesta otettavasta kannasta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 3 kohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Kansainvälinen oliivineuvosto (IOC) on hallitustenvälinen tieteellis- ja teknisluonteinen järjestö, jonka toiminta liittyy oliiviöljyyn ja syötäväksi tarkoitettuihin oliiveihin.

               (2)

               Unioni voi kansainvälisen oliivineuvoston jäsenenä ehdottaa muutoksia kansainvälisen oliivineuvoston päätösluonnoksiin ja ilmaista muodollisen kantansa päätösluonnoksiin järjestön menettely- ja äänestyssääntöjen mukaisesti.

               (3)

               Kansainvälisen oliivineuvoston jäsenneuvoston 15 päivänä heinäkuuta 2016 pidettävän seuraavan kokouksen aikana kansainvälinen oliivineuvosto tarkastelee viittä päätösluonnosta, jäljempänä ’päätösluonnokset’, jotka vaikuttavat unionin lainsäädäntöön, ja mahdollisesti hyväksyy ne.

               (4)

               Ensimmäisellä, toisella, kolmannella ja neljännellä päätösluonnoksella muutetaan oliiviöljyihin ja oliivin puristemassaöljyihin sovellettavaa kauppastandardia (COI/T.15/Rev…): ne koskevat etyyliestereiden raja-arvon muuttamista, heptadekaani-, heptadekeeni- ja eikoseenihappojen raja-arvojen muuttamista, erityisen ekstinktiokertoimen aallonpituudella 270 nm (K270) raja-arvon muuttamista sekä virallista ilmoitusta ISO-menetelmistä, joita on muutettu täydellisen yhdenmukaistamisen saavuttamiseksi ja uuden viittauksen sisällyttämiseksi peroksidilukumenetelmään.

               (5)

               Viidennellä päätösluonnoksella hyväksytään uusi analyysimenetelmä peroksidiluvun määrittämiseksi (COI/T.20/Doc. No…).

               (6)

               Jos päätösluonnokset hyväksytään, komission asetusta (ETY) N:o 2568/91 (1) voidaan joutua muuttamaan.

               (7)

               Oliiviöljyalan tieteelliset ja tekniset asiantuntijat ovat keskustelleet perusteellisesti päätösluonnoksista. Päätökset edistävät oliiviöljyalan standardien kansainvälistä yhdenmukaistamista ja luovat kehyksen, joka takaa terveen kilpailun oliiviöljyalan tuotteiden kaupassa. Sen vuoksi niitä olisi tuettava.

               (8)

               Tarvittavan jouston sallimiseksi kansainvälisen oliivineuvoston jäsenneuvoston kokousta edeltävissä neuvotteluissa unionille olisi annettava lupa yhtyä mainittuja päätösluonnoksia koskeviin muutoksiin edellyttäen, että kyseiset muutokset eivät ole sisältömuutoksia,

         ON HYVÄKSYNYT TÄMÄN PÄÄTÖKSEN:
   1 artikla
   Unionin puolesta kansainvälisen oliivineuvoston jäsenneuvoston kokouksessa 15 päivänä heinäkuuta 2016 otettava kanta on liitteen mukainen.
   2 artikla
   1.   Jos on todennäköistä, että 1 artiklassa tarkoitettuun kantaan vaikuttavat ennen kansainvälisen oliivineuvoston jäsenneuvoston kokousta tai sen aikana esitettävät uudet tieteelliset tai tekniset tiedot, unionin on pyydettävä, että päätösluonnoksia koskevaa äänestystä kyseisessä kokouksessa lykätään, kunnes unionin kanta on vahvistettu uusien tietojen pohjalta.
   2.   Unionin edustajat kansainvälisen oliivineuvoston jäsenneuvostossa voivat sopia päätösluonnoksiin tehtävistä vähäisistä teknisistä muutoksista ilman uutta neuvoston päätöstä.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä Luxemburgissa 27 päivänä kesäkuuta 2016.

            Neuvoston puolesta

            Puheenjohtaja

         M. H. P. VAN DAM

      (1)  Komission asetus (ETY) N:o 2568/91, annettu 11 päivänä heinäkuuta 1991, oliiviöljyn ja uutetun oliiviöljyn ominaisuuksista sekä niiden määritysmenetelmistä (EYVL L 248, 5.9.1991, s. 1).

      LIITE
      Unioni tukee, jollei mahdollisesta myöhemmästä, uusien tietojen pohjalta tehtävästä tarkastelusta muuta johdu, seuraavia päätösluonnoksia, jotka koskevat oliiviöljyjen ja oliivin puristemassaöljyjen fysikaalisten, kemiallisten ja aistinvaraisten ominaisuuksien standardisointia ja analyysimenetelmien yhdenmukaistamista:

                  PÄÄTÖS, jolla tarkistetaan oliiviöljyihin ja oliivin puristemassaöljyihin sovellettavaa kauppastandardia (COI/T.15/Rev…): etyyliestereiden raja-arvon muuttaminen.

                  PÄÄTÖS, jolla tarkistetaan oliiviöljyihin ja oliivin puristemassaöljyihin sovellettavaa kauppastandardia (COI/T.15/Rev…): heptadekaani-, heptadekeeni- ja eikoseenihappojen raja-arvojen muuttaminen.

                  PÄÄTÖS, jolla tarkistetaan oliiviöljyihin ja oliivin puristemassaöljyihin sovellettavaa kauppastandardia (COI/T.15/Rev…): erityisen ekstinktiokertoimen aallonpituudella 270 nm (K270) raja-arvon muuttaminen.

                  PÄÄTÖS, jolla tarkistetaan oliiviöljyihin ja oliivin puristemassaöljyihin sovellettavaa kauppastandardia (COI/T.15/Rev…): virallinen ilmoitus ISO-menetelmistä, jotka on hyväksytty täydellisen yhdenmukaistamisen saavuttamiseksi ja uuden viittauksen sisällyttämiseksi peroksidilukumenetelmään.

                  PÄÄTÖS, jolla hyväksytään uusi analyysimenetelmä peroksidiluvun määrittämiseksi (COI/T.20/Doc. No…).


title: Euroopan keskuspankin päätös (EU) 2016/188, annettu 11 päivänä joulukuuta 2015, Euroopan keskuspankin ja yhteisen valvontamekanismin kansallisten toimivaltaisten viranomaisten oikeudesta päästä YVM:n sähköisiin sovelluksiin, järjestelmiin, alustoihin ja palveluihin sekä käyttää niitä (EKP/2015/47)

text:
               12.2.2016

               FI

               Euroopan unionin virallinen lehti

               L 37/104

         EUROOPAN KESKUSPANKIN PÄÄTÖS (EU) 2016/188,
   annettu 11 päivänä joulukuuta 2015,
   Euroopan keskuspankin ja yhteisen valvontamekanismin kansallisten toimivaltaisten viranomaisten oikeudesta päästä YVM:n sähköisiin sovelluksiin, järjestelmiin, alustoihin ja palveluihin sekä käyttää niitä (EKP/2015/47)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 6 kohdan ja 132 artiklan,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 34 artiklan,
   ottaa huomioon luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15 päivänä lokakuuta 2013 annetun neuvoston asetuksen (EU) N:o 1024/2013 (1) ja erityisesti sen 6 artiklan 1 kohdan, luettuna yhdessä 6 artiklan 7 kohdan kanssa,
   ottaa huomioon valvontaelimen ehdotuksen kansallisia toimivaltaisia viranomaisia kuultuaan,
   sekä katsoo seuraavaa:

               (1)

               Euroopan keskuspankille (EKP) on annettu asetuksella (EU) N:o 1024/2013 luottolaitosten vakavaraisuusvalvontaan liittyvää politiikkaa koskevia erityistehtäviä, joiden hoitamiseksi se käyttää Euroopan keskuspankkijärjestelmän (EKPJ) ja eurojärjestelmän sähköisiä sovelluksia, järjestelmiä, alustoja ja palveluja sekä sellaisia uusia sähköisiä sovelluksia, järjestelmiä, alustoja ja palveluja, jotka on tarkoitettu perussopimuksen 127 artiklan 6 kohtaan sekä Euroopan keskuspankkijärjestelmän ja Euroopan keskuspankin perussäännön 25.2 artiklaan perustuvien, EKP:lle asetuksella (EU) N:o 1024/2013 annettujen tehtävien hoitamista varten.

               (2)

               Yhteisen valvontamekanismin (YVM) moitteettoman, tehokkaan ja johdonmukaisen toiminnan kannalta on tarpeen, että EKP:n ja YVM:ään kuuluvien kansallisten toimivaltaisten viranomaisten yhteistyötä YVM:ssä koskevat käytännön järjestelyt kattavat sellaisten sähköisten sovellusten, järjestelmien, alustojen ja palvelujen käyttöä koskevat järjestelyt, jotka ovat tarpeen asetuksesta (EU) N:o 1024/2013 mukaisten velvoitteiden täyttämiseksi.

               (3)

               Euroopan keskuspankkijärjestelmän julkisen avaimen infrastruktuuri (jäljempänä ’EKPJ-PKI’ tai ’ESCB-PKI’) perustettiin päätöksellä EKP/2013/1 (2). Päätöksen EKP/2013/1 3 artiklan 1 kohdan mukaan EKPJ:n ja eurojärjestelmän sovelluksia, järjestelmiä, alustoja ja palveluita, joiden kriittisyys on keskitasoa tai korkeampi, tulisi käyttää ja niihin tulisi olla pääsy vain, jos käyttäjä on todennettu sellaisen varmentajan luomalla ja hallinnoimalla digitaalisella varmenteella, jonka EKPJ on hyväksynyt EKPJ:n/YVM:n varmenteen hyväksymisperiaatteiden mukaisesti tai jonka on hyväksynyt EKPJ-PKI:n varmentaja tai sellainen varmentaja, jonka EKPJ on hyväksynyt TARGET2-järjestelmää ja TARGET2-Securities-ohjelmaa varten.

               (4)

               EKP:n neuvosto on havainnut tarpeen kehittyneille tietoturvapalveluille, kuten vahvalle todentamiselle, sähköisille allekirjoituksille ja salaukselle, jotka toteutetaan käyttämällä digitaalisia varmenteita niissä sovelluksissa, järjestelmissä, alustoissa ja palveluissa, jotka ovat tarpeen EKP:n ja kansallisten toimivaltaisten viranomaisten velvoitteiden täyttämiseksi YVM:n toimivaltaisina viranomaisina asetuksen (EU) N:o 1024/2013 mukaisesti. Näin ollen EKPJ-PKI:n antamia varmenteita voidaan käyttää YVM:n toimintaa varten tarkoitettuihin sähköisiin sovelluksiin, järjestelmiin, alustoihin ja palveluihin pääsemiseksi ja niiden käyttämiseksi.

               (5)

               EKP ja YVM:n kansalliset toimivaltaiset viranomaiset voivat päättää käyttää EKPJ-PKI:n tuottamia varmenteita ja palveluja YVM:n sähköisiin sovelluksiin, järjestelmiin, alustoihin ja palveluihin pääsemiseksi ja niiden käyttämiseksi,

         ON HYVÄKSYNYT TÄMÄN PÄÄTÖKSEN:
   1 artikla
   Määritelmät
   Tässä päätöksessä tarkoitetaan

               1.

               ’kansallisella toimivaltaisella viranomaisella’ kansallista toimivaltaista viranomaista, jonka osallistuva jäsenvaltio on nimennyt asetuksen (EU) N:o 1024/2013 2 artiklan 2 kohdan mukaisesti. Tämä määritelmä ei vaikuta kansallisen lainsäädännön mukaisiin järjestelyihin, joilla annetaan tiettyjä valvontatehtäviä kansalliselle keskuspankille, jota ei ole nimetty kansalliseksi toimivaltaiseksi viranomaiseksi. Tällaisten järjestelyjen osalta tässä päätöksessä olevalla viittauksella kansalliseen toimivaltaiseen viranomaiseen tarkoitetaan myös kansallista keskuspankkia sille kansallisessa lainsäädännössä annettujen valvontatehtävien osalta;

               2.

               ’toimivaltaisella viranomaisella’ joko kansallista toimivaltaista viranomaista tai EKP:tä;

               3.

               ’EKPJ:n ja eurojärjestelmän sovelluksilla, järjestelmillä, alustoilla ja palveluilla’, ’varmenteella’ tai ’digitaalisella varmenteella’, ’EKPJ-PKI:n varmentajalla’, ’rekisteröijällä’, ’käyttäjällä’, ’eurojärjestelmän keskuspankilla’ ja ’varmenteeseen luottavalla osapuolella’ samaa kuin päätöksen EKP/2013/1 1 artiklan määritelmissä;

               4.

               ’YVM:n sovelluksilla, järjestelmillä, alustoilla ja palveluilla’ niitä sovelluksia, järjestelmiä, laitealustoja ja palveluja, joita EKP ja kansalliset toimivaltaiset viranomaiset käyttävät suorittaessaan niille asetuksen (EU) N:o 1024/2013 nojalla annettuja tehtäviä;

               5.

               ’EKPJ:n/YVM:n varmenteen hyväksymisperiaatteilla’ EKPJ:n tietotekniikkakomitean laatimia kriteerejä, joilla tunnistetaan sellaiset EKPJ:n sisäiset ja ulkopuoliset varmentajat, joihin EKPJ:n ja eurojärjestelmän sovellukset, järjestelmät, alustat ja palvelut sekä YVM:n sovellukset, järjestelmät, alustat ja palvelut voivat luottaa.

         2 artikla
   Pääsy YVM:n sovelluksiin, järjestelmiin, alustoihin ja palveluihin sekä niiden käyttö
   1.   YVM:n sovelluksiin, järjestelmiin, alustoihin ja palveluihin, joiden kriittisyys on keskitasoa tai korkeampi, annetaan pääsy ja niitä voidaan käyttää vain, jos käyttäjä on todennettu sellaisen varmentajan luomalla ja hallinnoimalla digitaalisella varmenteella, joka on hyväksytty EKPJ:n/YVM:n varmenteen hyväksymisperiaatteiden mukaisesti, mukaan lukien EKPJ-PKI:n varmentaja.
   2.   EKPJ-PKI:n varmentaja antaa EKPJ-PKI:hin osallistuville toimivaltaisille viranomaisille digitaalisen varmenteen ja tuottaa niille muita varmennuspalveluja 3 artiklan nojalla niiden varmenteen haltijoita sekä niiden kanssa työskentelevien kolmansien osapuolten varmenteiden haltijoita varten siten, että ne voivat turvallisesti päästä YVM:n sovelluksiin, järjestelmiin, alustoihin ja palveluihin ja käyttää niitä.
   3.   Varmenteeseen luottava osapuoli voi luottaa tällaiseen varmenteeseen päätöksen EKP/2013/1 8 artiklassa säädetyin edellytyksin.
   3 artikla
   Toimivaltaisten viranomaisten osallistumisen EKPJ-PKI:hin
   1.   Toimivaltainen viranomainen voi päättää käyttää EKPJ-PKI:n palvelua päästäkseen YVM:n sovelluksiin, järjestelmiin, alustoihin ja palveluihin ja käyttääkseen niitä, ja/tai se voi toimia tässä tarkoituksessa rekisteröijänä sisäisille käyttäjilleen sekä kolmansien osapuolten asemassa oleville käyttäjille samoin ehdoin, joita sovelletaan eurojärjestelmän keskuspankkeihin.
   2.   Osallistuvaan toimivaltaiseen viranomaiseen sovelletaan päätöksen EKP/2013/1 6, 7 ja 12 artiklassa säädettyjä velvoitteita, ja sen on toimitettava EKP:n neuvostolle vakuutus, jossa se vahvistaa osallistumisensa sekä mainitun päätöksen 4 artiklan 2 kohdassa tarkoitetussa tasojen 2 ja 3 välisessä sopimuksessa vahvistettujen velvoitteiden noudattamisen.
   4 artikla
   Voimaantulo
   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tehty Frankfurt am Mainissa 11 päivänä joulukuuta 2015.

            EKP:n puheenjohtaja

         Mario DRAGHI

      (1)  EUVL L 287, 29.10.2013, s. 63.

      (2)  Euroopan keskuspankin päätös EKP/2013/1, annettu 11 päivänä tammikuuta 2013, Euroopan keskuspankkijärjestelmässä käytettävää julkisen avaimen infrastruktuuria koskevien periaatteiden vahvistamisesta (EUVL L 74, 16.3.2013, s. 30).